# Aluemeri

### Wikipedia

Aluemeri (ruots. territorial havet engl. territorial sea) on rannikkovaltion edustalla oleva vyöhyke, joka ulottuu yleisemmin kahdentoista meripeninkulman (22,2 km) päähän rannikon peruslinjasta. Aluemeri on tärkeä valtioiden suoja- ja kalastusvyöhykkeenä. Aluemeri voi olla taloudellisestikin merkittävä alue, jos se kattaa mineraalivaroja.

Ulkomaalaisella huvialuksella on oikeus kauttakulkuun aluemerellä. Ulkomaalainen alus saa ankkuroida aluemerelle vain ylivoimaisen esteen tai hätätilanteen takia.

Aluemeri ei kuitenkaan ole rannikkovaltion taloudellisen toiminnan ulkoraja.

## [muokkaa] Kalastusvyöhyke

Suomen kalastusvyöhyke (ruots. fiskezon engl. fishing area) ulottuu esimerkiksi Suomenlahdella Suomen merialuetta (aluemerta) laajemmelle.

Tämä pohjautuu kansainvälisiin valtiosopimuksiin. Ranta- ja saarivaltioilla on oikeus tehdä sopimuksia aluemerestä poikkeavista kalastusvyöhykkestä ja talousvyöhykkeistä. Suomi onkin tehnyt kalastussopimukseksi kutsutut valtiosopimukset esimerkiksi Venäjän federaation, Viron, Latvian ja Liettuan kanssa; nämä sopimukset on otettu voimaan antamalla niistä asetukset.

## [muokkaa] Yksinomainen talousvyöhyke (EEZ)

Valtion yksinomainen talousvyöhyke (ruots. exklusiv ekonomisk zon engl. Exclusive Economic Zone, EEZ) tarkoittaa valtion aluevesiä (sisäisiä aluevesiä ja aluemerta) tai sen ulkopuolella kansainvälisillä vesillä sijaitsevaa mannerjalustaa, jonka hallintaan maalla on yksinoikeus. Kansainvälisen viitekehyksen asialle antaaa YK:n Merioikeusyleissopimus. Usealla sen allekirjoittaneella ja ratifioineella maalla tämä talousvyöhyke ulottuu merkittävästi aluemerta laajemmalle eli 200 meripeninkulman etäisyydelle rannikosta.

Yleensä valtiot sopivat keskinäisistä merirajoistaan ja yksinomaisen talousvyöhykkeittensä rajoista keskenäisillä valtiosopimuksilla YK:n merioikeussopimuksen mukaisesti. Kaikki valtiot eivät näitä kansainvälisen oikeuden perussopimuksia ole kuitenkaan allekirjoittaneet tai ratifioineet; tähän joukkoon kuuluvat esimerkiksi Yhdysvallat, sekä Thaimaa ja Kambodža. Näistä kahdella viimeisellä on erimielisyyttä maakaasuvarojensa puoleesta taloudellisesti tärkeän Siaminlahden (engl. Gulf of Thailand) merirajasta.

## [muokkaa] Katso myös

- Aluemeri (Helsinki)

## [muokkaa] Lähteitä

- FINLEX: YK:n Merioikeusyleissopimus 10.12.1982 - osa Suomen valtiosopimuksia]
- FINLEX: Asetus 50/1995 Merioikeusyleissopimuksen johdosta
- Laki Suomen aluevesirajoista 1956 Tuolloin oli käytössä nykyistä kapeampi aluemeri.
- Aluemeri laajeni 12 meripeninkulmaa kattavaksi
- Englanninkielisen Wikipedian artikkeli aluemerestä ja muista merivyöhykkeistä. - Kuva selkeyttää.

| Tämä maantieteeseen liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/l/u/Aluemeri.html

Luokat: Aluemeret | Vesiliikenne | Maantiedetyngät

##### Views

- Artikkeli
- Keskustelu
- Nykyinen versio

##### Etsi